李榮保

李榮保  ， 富察氏 ， 滿洲鑲黃旗人 。 清初重臣米思翰之子 。 襲世職 ， 兼管牛錄 ， 累遷至察哈爾總管 ， 卒 。 乾隆二年 ， 冊李榮保女爲皇后 ， 追封一等公 。 十三年 ， 冊諡孝賢皇后 ， 推恩先世 ， 進封皇后祖父米思翰一等公 。 十四年 ， 以李榮保子大學士傅恆經略金川功 ， 敕建宗祠 ， 祀哈什屯 、 米思翰 、 李榮保 ， 並追諡李榮保曰莊愨 。